**Projektas**

|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS**  **DĖL PRITARIMO PROJEKTO „****UKMERGĖS MIESTO GATVIŲ APŠVIETIMO MODERNIZAVIMAS“ ĮGYVENDINIMUI** |
|  |
| 2020 m. rugpjūčio d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 6 straipsnio 28, 29 ir 38 punktais ir Aplinkos apsaugos rėmimo programos įstatymo nuostatomis, Ukmergės rajono savivaldybės taryba n u s p r e n d ž i a:

1. Pritarti projekto „Ukmergės miesto gatvių apšvietimo modernizavimas“ (toliau – Projektas) įgyvendinimui, finansuojamam pagal 04.3.1-LVPA-T-116 priemonę „Gatvių apšvietimo modernizavimas“.

2. Įgalioti Ukmergės rajono savivaldybės administracijos direktorių pasirašyti paraišką ir kitus su projekto įgyvendinimu susijusius dokumentus.

3. Prisidėti prie Projekto finansavimo ne mažiau kaip 50 procentų. visų tinkamų finansuoti Projekto išlaidų, padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.

4. Pavesti Ukmergės rajono savivaldybės administracijai atlikti užsakovo funkcijas.

Savivaldybės meras Rolandas Janickas

Projektą parengė

Investicijų ir užsienio ryšių skyriaus vedėja Rima Boškevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „UKMERGĖS MIESTO GATVIŲ APŠVIETIMO MODERNIZAVIMAS“ ĮGYVENDINIMUI**

**AIŠKINAMASIS RAŠTAS**

2020 m. rugpjūčio 10 d.

Ukmergė

**1. Sprendimo projekto rengimo pagrindas:**

Vadovaujantis Vadovaudamasi Lietuvos Respublikos vietos savivaldos įstatymo 6 straipsnio 28, 29 ir 38 punktais ir 2020 m. balandžio 30 d. Energetikos ministras įsakymu Nr. 1-113 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-LVPA-T-116 priemonės „Gatvių apšvietimo modernizavimas“ projektų finansavimo sąlygų aprašo Nr. 1 patvirtinimo“ patvirtintu priemonės „Gatvių apšvietimo modernizavimas“ projektų finansavimo sąlygų aprašu rengiamas projektas „Ukmergės miesto gatvių apšvietimo modernizavimas“.

**2. Sprendimo projekto tikslas ir esmė:**

Gatvių apšvietimui tenka svarbus vaidmuo, kuriant bendrą miesto infrastruktūrą, formuojant jo patrauklumą gyventojams, taip pat užtikrinant saugią aplinką. Vertinant Ukmergės miesto infrastruktūros būklę ir galimybes, buvo nustatyta, kad viena opiausių miesto problemų yra kokybiškos gatvių apšvietimo infrastruktūros trūkumas, esamos infrastruktūros neefektyvumas.

Padidinti Ukmergės miesto apšvietimo sistemos energetinį efektyvumą ir užtikrinti kokybišką gatvės apšvietimą bei saugumą tamsiuoju paros metu. Uždavinys - modernizuoti Ukmergės miesto gatvių apšvietimo sistemą investuojant į LED šviestuvus, apšvietimo kontrolės sistemas bei jų infrastruktūrą.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai:** Planuojama projekto vertė – 697.560,97 Eur, iš jų 348.780,48 ES lėšos, 348.780,49 savivaldybės biudžeto lėšos.

**5. Priėmus sprendimą laukiami rezultatai, galimos pasekmės:** energijos taupymas, miesto patrauklumo ir saugumo didinimas, užtikrinant tinkamo lygio infrastruktūrą.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikalingi.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nereikalingas.

**9. Sekretoriatas priimtą sprendimą pateikia:** Investicijų ir užsienio ryšių skyriui, Statybos ir infrastruktūros skyriui.

**10. Aiškinamojo rašto priedai:** nėra.

Investicijų ir užsienio ryšių skyriaus vedėja Rima Boškevičienė